钦定古今图书集成/明伦汇编/氏族典/第131卷 > 《廖用贤尚友录》 > 申恬
## 钦定古今图书集成/明伦汇编/氏族典/第131卷 > 《廖用贤尚友录》 > 申恬

按《宋书申恬传》，“恬字公休，魏郡魏人也。初为骠骑道
怜长兼参军。高祖践祚，拜东宫殿中将军、员外散骑
侍郎。出为绥远将军、下邳太守，又为北谯、梁二郡太
守。元嘉十二年，迁督鲁东平济北三郡军事，威惠兼
著，吏民便之。召拜太子屯骑校尉，母忧去职。二十一
年，为冀州刺史。明年，加济南太守。北敌入寇，恬摧击”
之，为寇所破，被征还都。二十七年，起为通直常侍。是
岁，魏主南寇，遣恬援东阳。魏退，以恬为宁朔将军、山
阳太守。迁青州刺史，寻加督徐州之东莞、东安二郡
诸军事。明年，又督冀州、齐地。恬性清约，频处州郡，妻
子不免饥寒，世以此称之。进号辅国将军。孝建二年，
迁豫州刺史。明年卒。

===申坦===按《宋书申恬传》：“永子坦，自巴西梓潼迁梁、南秦二州
刺史。元嘉二十六年，为世祖镇军谘议参军。孝建初，
为太子右卫率、宁朔将军、徐州刺史，为骁骑将军，病
卒。”